Primăria Iași suspendă transportul în comun din oraș din cauza pandemiei de coronavirus. Autobuzele și tramvaiele vor face curse doar pentru cadrele medicale și farmaciști.

Comitetul Local pentru Situații de Urgență se va reuni începând cu ora 14:00 pentru a discuta măsurile. E o îngrijorare din ce în ce mai mare cu privire la bilanțul în creștere al cadrelor medicale infectate cu COVID-19. Propunerea este ca de miercuri, mijloacele de transport în comun să fie utilizate doar de personalul medical cu prioritate, farmaciști și angațați din MAI, dar și din cadrul Poliției Locale, și doar pe baza unei legitimații de serviciu. Accesul se va face doar în limita locurilor disponibile pe scaune.

Mihai Chirica, primarul orașului Iași: "Propunerea mea va fi pentru a asigura transportul tuturor cadrelor medicale, inclusiv pentru voluntarii care vor participa la combaterea răspândirii coronavirusului și toți angajații structurilor MAI și poliției locale, cei care sunt în primă linie, în momentul de față. Celelalte societăți comerciale care doresc să le asigurăm transport public va trebui să o facem sub formă de curse speciale. Măsura va fi impusă începând de mâine, de la orele 00, de la primul mijloc de transport în comun".

"Niciun călător nu va putea intra în mijloacele de transport în comun fără mănuși sau mască de protecție pe toată perioada cât va dura starea de urgență pe teritoriul României, a mai adăugat edilul.

Editor: I. I.